ananddey/assamese-wiki-corpus huggingface dataset:
লেটিন আখৰ বি

বি অৰ্থাৎ B বা b আই এছ অ' বেচিক লেটিন এলফাবেটৰ দ্বিতীয় আখৰ।

বুৰঞ্জী

ইজিপ্তীয়
Pr
ফিনিচীয় 
bēt
গ্ৰীক
beta
এট্ৰুস্কান 
B
ৰোমান
B
ৰুণিক
beorc
উংকিয়েল
B
ইঞ্চ্যুলাৰ
B
ব্লেক্লেটাৰ
B
এণ্টিকোৱা
B
আধুনিক ৰোমান
B
|Egyptian hieroglyphic house
|Phoenician beth
|Greek beta
|Etruscan B
|Roman B
|Runic B
|Uncial B
|Insular b
|Blackletter b
|Antiqua B
|Roman B & b

ভাষা আৰু আই পি এ'ত ব্যৱহাৰ

ভাষিক লিপিত

বি আখৰ ইংৰাজী ভাষাত 'ব্‌' উচ্চাৰণৰ বাবে ব্যৱহৃত।  যেনে ball হ'ল বল।  কেতিয়াবা ই মৌন হয়, যেনে bomb হ'ল বম।  কিছু শব্দত যেনে debt, doubb, subtleত প্ৰকৃত লেটিন প্ৰতিশব্দ debitum, dubito, sutilis আদিৰ লগত মিলাবলৈ ষোড়শ শতিকাত যোগ কৰা হ'ল।  ব্‌ ধ্বনি গ্ৰিম নিয়মৰ অন্তৰ্গত বাবে ব্‌ উচ্চাৰিত b যুক্ত অনেক ইংৰাজী শব্দৰ লগত সম্বন্ধিত আন আন ভাৰতীয়-ইউৰোপীয় শব্দ কিছুমানত ভ্‌, প্‌ আদিহে উচ্চাৰিত হয়।  যেনে ইংৰাজী brother আদি।  আন কেইবাটাও ভাষাতো ব্‌ ধ্বনিৰ বাবে b ব্ব্যৱহাৰ কৰা হয়।

এষ্ট'নিয়ান, আইচলেণ্ডিক আৰু চীনা পিন্যিনত b ভইচলেচ /p/ ধ্বনিৰ বাবে ব্যৱহৃত হয়।  ফিজিয়ানত bয়ে প্ৰিনেচেলাইজড /mb/, হ'চাত ইম্প্ল'চিভ /ɓ/ আৰু আন আন ভাষাত ভিন ভিন ধৰণে ব্যৱহাৰ হয়।

আন্তৰ্জাতিক ধ্বনিতান্ত্ৰিক বৰ্ণমালাত ব্যৱহাৰ

আই পি এ'ত [b]য়ে ভইচড বাইলেবিয়েল ষ্টপ ফ'ন বুজায়।  ভিন ভিন ভাষাৰ বাবে /b/য়ে লেনিচ ফ'নেম ব্বুজায় যি ভইচড নহ'বও পাৰে।

আন আন ব্যৱহাৰ

সংগীত লিপিত

B সংগীতৰ লিপিতো ব্যৱহৃত।  ইংৰাজী-ভাষী দেশসমূহত ই Cত নিৰ্মিত ক্ৰ'মেটিক স্কেলৰ দ্বাদশ ন'ট বুজায়।  মধ্য ইউৰোপ আৰু স্কেণ্ডিনেভিয়াত Bয়ে বি ফ্লেটহে বুজায় আৰু ক্ৰ'মেটিক স্কেলৰ দ্বাদশ ন'তটোক বুজাবলৈ H ব্যৱহাৰ কৰে। Bৰ পুৰণা ৰূপ বি কুৱাড্ৰাটাম  ♮য়ে নেচাৰেল আৰু বি ৰ'টাণ্ডাম ♭য়ে ফ্লেট বুজায়।

ব্ৰেলে'ত

কণ্ট্ৰেক্টেড গ্ৰেড ২ ব্ৰেলে'ট bয়ে অকলে "but" বুজায়।

গণক যন্ত্ৰৰ ক্ষেত্ৰত

গণক যন্ত্ৰৰ ক্ষেত্ৰত B এক বাইটৰ চিহ্ন।

ইঞ্জিনিয়াৰিঙত

ইঞ্জিনিয়াৰিঙত B বে'লৰ চিহ্ন।

ৰসায়ন বিজ্ঞানত

ৰসায়ন বিজ্ঞানত B ব'ৰণৰ চিহ্ন।

তথ্য সংগ্ৰহ

শ্ৰেণী:বৰ্ণমালা
নেউল

নেউল এবিধ সৰু আকাৰৰ মাংসভোজী প্ৰাণী। Herrpestidae পৰিয়ালৰ অন্তৰ্ভুক্ত এই স্তন্যপায়ী প্ৰাণীবিধ প্ৰধানকৈ ইউৰেছিয়া আৰু আফ্ৰিকা মহাদেশত বিস্তৃত হৈ আছে।

বিতৰণ

ইউৰোপৰ দক্ষিণ অঞ্চল, চাহাৰাৰ বাহিৰে সমগ্ৰ আফ্ৰিকা আৰু এছিয়া মহাদেশৰ ইৰাণৰ পৰা ধৰি বৰুণ দ্বীপ (Borneo) লৈকে এই সমগ্ৰ অঞ্চলটোৱেই পৃথিৱীৰ বিভিন্ন প্ৰজাতিৰ নেউলৰ বাসস্থান। উত্তৰ আমেৰিকা আৰু অষ্ট্ৰেলিয়া মহাদেশত নেউল পোৱা নাযায়।

বিৱৰণ

নেউল দক্ষিণ এছিয়া, আফ্ৰিকা আৰু দক্ষিণ ইউৰোপত দেখা পোৱা যায়। Puerto Rico আৰু হাৱাইৰ দ্বীপসমূহত ইয়াক নতুনকৈ যোগ দিয়া হৈছে।

সমগ্ৰ বিশ্বতে ৩৩বিধ নেউলৰ প্ৰজাতি দেখা যায়। ইয়াৰ দেহৰ দৈৰ্ঘ্য প্ৰাণ ১-৪ ফুট হয়। ইয়াৰ দেহৰ ওজন ২৭০ গ্ৰামৰ পৰা ৪.১ কিলোগ্ৰাম পৰ্যন্ত হ'ব পাৰে।

ইয়াৰ কিছুমান প্ৰজাতিয়ে অকলশৰে বাস কৰে। অন্যবোৰে সৰু দলত বিভক্ত হৈ খাদ্যৰ সন্ধান কৰে।

আচৰণ

খাদ্য

নেউলে সাধাৰণতে পোক-পতংগ, কেঁকোৰা, কেঁচু, জেঠী, সাপ, চৰাই, নিগনি আদি খাই জীয়াই থাকে। তদুপৰি ইহঁতে কণীও খায়।

প্ৰজনন

নেউলে প্ৰজননৰ সময়ত এটা উচ্চ কম্পনাংক বিশিষ্ট শব্দ কৰে বুলি জনা যায়। শুনাত এই শব্দটো হাঁহিৰ দৰে লাগে৷ ইয়াৰ পোৱালি জগোৱাৰ কোনো নিৰ্দিষ্ট সময় নাই। এবাৰত সাধাৰণতে দুটাকৈ পোৱালি জগে। এবাৰৰ প্ৰজনন কালত মাইকী নেউলে কেইবাটাও মতা নেউলৰ সৈতে সহবাস কৰা দেখা যায়।

শ্ৰেণীবিভাজন

FAMILY HERPESTIDAE
গোত্ৰ Marsh mongoose (Atilax)
Marsh mongoose Atilax paludinosus
গোত্ৰ Bdeogale
Bushy-tailed mongoose, Bdeogale crassicauda
Jackson's mongoose, Bdeogale jacksoni
Black-footed mongoose, Bdeogale nigripes
গোত্ৰ Crossarchus
Alexander's kusimanse, Crossarchus alexandri
Angolan kusimanse, Crossarchus ansorgei
Common kusimanse, Crossarchus obscurus
Flat-headed kusimanse, Crossarchus platycephalus
গোত্ৰ Cynictis
Yellow mongoose, Cynictis penicillata
গোত্ৰ Dologale
Pousargues's Mongoose, Dologale dybowskii
গোত্ৰ Galerella
Angolan slender mongoose, Galerella flavescens
Somali slender mongoose, Galerella ochracea
Cape gray mongoose, Galerella pulverulenta
Slender mongoose, Galerella sanguinea
গোত্ৰ Helogale
Ethiopian dwarf mongoose, Helogale hirtula
Common dwarf mongoose, Helogale parvula
গোত্ৰ Herpestes
Short-tailed mongoose, Herpestes brachyurus
Indian gray mongoose, Herpestes edwardsii
Indian brown mongoose, Herpestes fuscus
Egyptian mongoose, Herpestes ichneumon
Small Asian mongooseHerpestes javanicus
Long-nosed mongoose, Herpestes naso
Collared mongoose, Herpestes semitorquatus
Ruddy mongoose, Herpestes smithii
Crab-eating mongoose, Herpestes urva
Stripe-necked mongoose, Herpestes vitticollis
গোত্ৰ Ichneumia
White-tailed mongoose, Ichneumia albicauda
গোত্ৰ Liberiictus
Liberian mongoose, Liberiictis kuhni
গোত্ৰ Mungos
Gambian mongoose, Mungos gambianus
Banded mongoose, Mungos mungo
গোত্ৰ Paracynictis
Selous' mongoose, Paracynictis selousi
গোত্ৰ Rhynchogale
Meller's mongoose, Rhynchogale melleri
গোত্ৰ Suricata
Meerkat, Suricata suricatta

আলোকচিত্ৰৰ ভঁৰাল

তথ্যসূত্ৰ

লগতে চাওক

Translation of Die perfekte Familie.

বাহ্যিক সংযোগ

শ্ৰেণী:মাংসভোজী
শ্ৰেণী:জীৱবিজ্ঞান‎
ইভা আচাও

ইভা আচাও এগৰাকী অসমীয়া অভিনেত্ৰী। তেখেতে পঞ্চাশ-ষাঠিৰ দশকত কেইবাখনো অসমীয়া ছবিত অভিনয় কৰিছিল।

জন্ম আৰু কৈশোৰ

১৯৪০ চনৰ ১০ এপ্ৰিলত শিৱসাগৰ জিলাত এটা সংস্কৃতিৱান পৰিয়ালত ইভা আচাওৰ জন্ম হৈছিল। তেখেতে ১৯৫৮ চনত শিৱসাগৰ মহাবিদ্যালয়ৰ পৰা স্নাতক পৰীক্ষাত উত্তীৰ্ণ হয়।

অভিনয়

১৯৫৫ চনৰ ২ ডিচেম্বৰত মুক্তি পোৱা পিয়লি ফুকন বোলছবিৰ জৰিয়তে ইভা আচাওৱে অভিনয় জগতত প্ৰৱেশ কৰে। তেখেতৰ অভিনয় প্ৰতিভাই ভূপেন হাজৰিকাৰ দৰে কেইবাগৰাকী চিত্ৰনিৰ্মাতাক আকৰ্ষণ কৰে। আৰু ভূপেন হাজৰিকাই ইভা আচাওক এৰা বাটৰ সুৰ ছবিখনৰ বাবে চুক্তিবদ্ধ কৰে। সেই ছবিখন ১৯৫৬ চনত মুক্তি লাভ কৰে। ১৯৫৮ চনত "ভক্ত প্ৰহ্লাদ", ১৯৫৯ চনত "কেঁচাসোণ" আৰু "পুঁৱতি নিশাৰ সপোন" নামৰ ছবি কেইখনে মুক্তি লাভ কৰে। ১৯৫৭ চনতো তেখেতৰ দুখন ছবি ওলাইছিল।

১৯৫৮ চনত ফিল্মফেয়াৰ আলোচনীয়ে অনুষ্ঠিত কৰা সৰ্বভাৰতীয় 'প্ৰতিভা-সন্ধানী প্ৰতিযোগিতা'ত মহিলা শাখাত ইভা আচাওৱে শ্ৰেষ্ঠ প্ৰতিযোগীৰ বঁটা লাভ কৰে। ইয়াৰ পিছত ইভা আচাওৰ জনপ্ৰিয়তা বৃদ্ধি পায় আৰু বলীউদৰ প্ৰখ্যাত ছবি নিৰ্মাতা বিমল ৰয়ৰ পৰা তেওঁৰ আগন্তুক ছবি 'সুজাতা'ত অভিনয়ৰ বাবে প্ৰস্তাৱ লাভ কৰে যদিও ৰক্ষণশীল পৰিয়ালৰ পৰা অহা বাবে ইভা আচাওৱে সেই প্ৰস্তাৱ প্ৰত্যাখ্যান কৰে। ইয়াৰ উপৰিও ইভা আচাওৱে বঙালী চলচ্চিত্ৰ বাঘিণী, পাগলাবাবু আৰু তৃষ্ণাত অভিনয়ৰ বাবে প্ৰস্তাৱ লাভ কৰে যদিও সেই একে কাৰণতেই তেনে প্ৰস্তাৱসমূহ প্ৰত্যাখ্যান কৰে। ১৯৬০ চনত তেওঁ উৰ্দু চিনেমা "দূৰ হেই সুখ কি গাওঁ"-ত অভিনয় কৰাৰ সুযোগ পায়। এইবাৰো তেওঁক পিতৃয়ে বাধা প্ৰদান কৰিছিল যদিও শেহত মান্তি হয়। ১৯৬১ চনত ইভা আচাওৰ অভিনীত লাচিত বৰফুকন আৰু শকুন্তলা, ১৯৬২ চনত নৰকাসুৰ, ১৯৬৩ চনত মাটিৰ স্বৰ্গ আৰু ১৯৬৪ চনত মণিৰাম দেৱান মুক্তি পায়। ১৯৬৫ চনত মুক্তি লাভ কৰা ভূপেন হাজৰিকাৰ দ্বাৰা পৰিচালিত প্ৰতিধ্বনি চলচ্চিত্ৰখনত কৰা অভিনয় তেওঁৰ জীৱনৰ মাইলৰ খুঁটি বুলি কোৱা হয়।

১৯৬৬ চনৰ পৰা ১৯৭২ চনলৈ তেওঁ দাম্পত্য জীৱনৰ বাবে চিনেমা জগতৰ পৰা আঁতৰি আছিল। ১৯৭২ চনত পুনৰ 'ভাইটি' চিনেমাৰ দ্বাৰা ছবিজগতত আত্মপ্ৰকাশ কৰে। ভাইটি চিনেমাখন আছিল প্ৰথম অসমীয়া পূৰ্ণ-দৈৰ্ঘ্যৰ ৰঙীণ ছবি। ইয়াৰ পিছত ইভাই 'মমতা', 'পৰিণাম' আৰু 'সন্তান' ছবিত অভিনয় কৰে।

১৯৮২-৮৩ বৰ্ষত আচাৱে অনিৰ্বান থিয়েটাৰতো অভিনয় কৰিছিল।
!scope="col"| চলচ্চিত্ৰ
!scope="col"| ভূমিকা
!scope="col"| টোকা
-
১৯৫৫, ২ ডিচেম্বৰ
!scope="row"| পিয়লি ফুকন
এজনী গাঁৱলীয়া ছোৱালী, নাচনী
-
১৯৫৬
!scope="row"| এৰা বাটৰ সুৰ
-
১৯৫৮
!scope="row"| ভক্ত প্ৰহ্লাদ
-
১৯৫৯
!scope="row"| পুৱতি নিশাৰ সপোন
-
১৯৫৯, ২৯ মে’
!scope="row"| কেঁচা সোণ
-
১৯৬১, ২৯ চেপ্তেম্বৰ
!scope="row"| লাচিত বৰফুকন
বগী তৰা
-
১৯৬১
!scope="row"| শকুন্তলা
শকুন্তলা
-
১৯৬২
!scope="row"| নৰকাসুৰ
নৰকৰ পত্নী মায়া
-
১৯৬৩
!scope="row"| মাটিৰ স্বৰ্গ
-
১৯৬৪
!scope="row"| মণিৰাম দেৱান
ললিতা
-
১৯৬৫, ২২ জানুৱাৰী
!scope="row"| প্ৰতিধ্বনি
-
১৯৭২
!scope="row"| ভাইটি
-
১৯৭৩
!scope="row"| মমতা
-
১৯৭৪
!scope="row"| পৰিণাম
-
১৯৭৫
!scope="row"| সন্তান
-

}

দাম্পত্য জীৱন

১৯৬৬ চনত মঞ্চাভিনেতা এফ আৰ ৰাফেলৰ সৈতে ইভা আচাও বিবাহপাশত আৱদ্ধ হয়। বিবাহৰ পিছত তেওঁ নিজৰ নামটো ৰাণী ৰহিমলৈ সলনি কৰে যদিও তেওঁ নিজকে ইভা আচাও ৰহিম বুলিহে চিনাকি দি ভাল পাইছিল। বিয়াৰ পিছত তেওঁ কিছু বছৰৰ বাবে চিনেমা জগতৰ পৰা আঁতৰি আকাশবাণী ডিব্ৰুগঁড় কেন্দ্ৰত যোগদান কৰিছিল।

মৃত্যু

১৯৮৮ চনৰ ১৪ জুনত ইভা আচাওৱে জীৱন নাটৰ সামৰণি মাৰে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
ৰামসেতু

ৰাম সেতু, যাক আদম দলং বুলিও কোৱা হয়, ভাৰতৰ দক্ষিণ প্ৰান্তক শ্ৰীলংকাৰ সৈতে সংযোগ কৰা চূণশিলৰ শিলৰ শৃংখল। ভগৱান ৰামে নিজৰ পত্নী সীতাক অসুৰ ৰজা ৰাৱণৰ পৰা উদ্ধাৰৰ বাবে কৰা অভিযানৰ কাহিনী বৰ্ণনা কৰা প্ৰাচীন হিন্দু মহাকাব্য ৰামায়ণৰ সময়ছোৱাত নিৰ্মাণ কৰা বুলি বিশ্বাস কৰা হয়। এই দলংখনক এক প্ৰাকৃতিক গঠন বুলি বিশ্বাস কৰাৰ বিপৰীতে আন কিছুমানে এই দলংখন মানৱসৃষ্ট বুলি দাবী কৰিছে।

]]ৰ কৃত্ৰিম উপগ্ৰহৰ পৰা লোৱা ছবি : ওপৰত ভাৰত, তলত শ্ৰীলংকা

ভূতাত্ত্বিক গঠন

ৰাম সেতু হৈছে এক প্ৰাকৃতিক গঠন, যিটো পলসুৱা শিল, চূণশিল আৰু বেলেগ বেলেগ শিলৰ সঞ্চয়ৰ ফলত সৃষ্টি হৈছে, যিবোৰ লাখ লাখ বছৰ ধৰি ঢৌ, সোঁত আৰু জোৱাৰ-ভাটাৰ দ্বাৰা জমা হৈ আহিছে। প্ৰায় ৩০ কিলোমিটাৰ দৈৰ্ঘ্যৰ এই দলংখনৰ প্ৰস্থ ৩ কিলোমিটাৰৰ পৰা ৩০ মিটাৰলৈকে। প্ৰায় ৫,০০০ বছৰ আগতে যোৱা বৰফ যুগত ইয়াৰ গঠন হৈছিল বুলি অনুমান কৰা হৈছে যেতিয়া সাগৰৰ জলপৃষ্ঠ কম আছিল, আৰু অঞ্চলটো পানীৰ ওপৰত আছিল।

ধৰ্মীয় তাৎপৰ্য্য

হিন্দুসকলৰ বাবে ৰাম সেতুৰ ধৰ্মীয় তাৎপৰ্য অতি বেছি, যিসকলে বিশ্বাস কৰে যে ইয়াক ভগৱান ৰাম আৰু তেওঁৰ বান্দৰ আৰু ভালুকৰ সৈন্যই সাগৰ পাৰ হৈ লংকা পোৱাৰ বাবে নিৰ্মাণ কৰিছিল। ৰামায়ণ মতে সীতাক অপহৰণ কৰা ৰাৱণৰ পৰা উদ্ধাৰ কৰিবলৈ বান্দৰ দেৱতা হনুমান আৰু তেওঁৰ সৈন্যৰ সহায়ত ভগৱান ৰামে এই দলং নিৰ্মাণ কৰিছিল। ৰাম সেতুৰ কাহিনী প্ৰজন্মৰ পিছত প্ৰজন্ম ধৰি চলি আহিছে, বহু হিন্দুৰ মতে ই ভগৱান ৰামৰ ঐশ্বৰিক শক্তি আৰু অশুভৰ ওপৰত ভালৰ জয়ৰ প্ৰতীক।

বিতৰ্ক

২০০৭ চনত ভাৰত চৰকাৰে যাত্ৰাৰ সময় আৰু খৰচ কমোৱাৰ বাবে দলঙৰ মাজেৰে জাহাজ চলাচলৰ খাল খননৰ প্ৰকল্পৰ প্ৰস্তাৱ আগবঢ়াইছিল। এই প্ৰকল্পৰ বিৰোধিতা কৰি পৰিৱেশবিদ আৰু ধৰ্মীয় সংগঠনৰ বিৰোধিতা কৰা হয় আৰু তেওঁলোকে দাবী কৰে যে ইয়াৰ দ্বাৰা এটা পবিত্ৰ স্থান ধ্বংস হ’ব আৰু এই দলংখন ভগৱান ৰামে নিৰ্মাণ কৰা মানৱসৃষ্ট গঠন বুলি দাবী কৰে। এই বিতৰ্কই শিখৰত উপনীত হয় যেতিয়া এদল বিজ্ঞানীয়ে দলংখন গঠনত মানুহৰ হস্তক্ষেপৰ প্ৰমাণ পোৱা বুলি দাবী কৰে।

বৈজ্ঞানিক অধ্যয়ন

ৰাম সেতুৰ উৎপত্তি নিৰ্ণয়ৰ বাবে কেইবাটাও বৈজ্ঞানিক অধ্যয়ন কৰা হৈছে। ২০০৩ চনত ভাৰতীয় ভূতাত্ত্বিক জৰীপ সংস্থাই এক জৰীপ চলাইছিল, য’ত এই দলংখন প্ৰাকৃতিক গঠন বুলি অনুমান কৰা হৈছিল। ২০০৭ চনত নেশ্যনেল ৰিম’ট চেন্সিং চেণ্টাৰ (NRSC)ৰ বিজ্ঞানীৰ এটা দলে উপগ্ৰহৰ চিত্ৰ ব্যৱহাৰ কৰি এক অধ্যয়ন চলাই এই দলংখন বালি আৰু শিলৰ গঠনেৰে গঠিত বুলি জানিব পাৰিছিল যিবোৰ প্ৰাকৃতিক প্ৰক্ৰিয়াৰ দ্বাৰা সৃষ্টি হ’ব পাৰিলেহেঁতেন। ২০১৭ চনত ভাৰতৰ চেন্নাইৰ আন্না বিশ্ববিদ্যালয়ৰ চেণ্টাৰ ফৰ ক’ষ্টেল জ’ন মেনেজমেণ্ট এণ্ড ৰিচাৰ্চৰ বিজ্ঞানীৰ এটা দলে এক অধ্যয়ন চলাই ৰাম সেতুৰ প্ৰাকৃতিক উৎপত্তি নিশ্চিত কৰে।

সংৰক্ষণৰ প্ৰচেষ্টা

ৰাম সেতু এক গুৰুত্বপূৰ্ণ পৰিৱেশ ক্ষেত্ৰ আৰু ইয়াত কেইবাবিধো সাগৰীয় জীৱৰ বাসস্থান। শেহতীয়া বছৰবোৰত দলংখন আৰু ইয়াৰ চাৰিওফালৰ পৰিৱেশ তন্ত্ৰ সংৰক্ষণৰ প্ৰচেষ্টা চলিছে। ২০০৭ চনত ভাৰত চৰকাৰে জনসাধাৰণৰ প্ৰতিবাদৰ প্ৰতি সঁহাৰি জনাই দলঙৰ মাজেৰে জাহাজ চলাচলৰ খাল খননৰ পৰিকল্পনা পৰিত্যাগ কৰে। ২০১৯ চনত তামিলনাডু চৰকাৰে দলঙৰ জৈৱ বৈচিত্ৰ্য ৰক্ষাৰ বাবে এখন সামুদ্ৰিক উদ্যান সৃষ্টিৰ প্ৰস্তাৱ আগবঢ়াইছিল।

পৰ্যটন

ৰাম সেতু এক জনপ্ৰিয় পৰ্যটন স্থলী, প্ৰাকৃতিক আশ্চৰ্য্য চাবলৈ আৰু ইয়াৰ ধৰ্মীয় আৰু ঐতিহাসিক তাৎপৰ্যৰ বিষয়ে জানিবলৈ বহু দৰ্শনাৰ্থী আহে। এই দলঙৰ সমীপতে কেইবাটাও তীৰ্থস্থানৰ লগতে ভগৱান শিৱক উৎসৰ্গিত বাৰটা জ্যোতিৰ্লিংগ মন্দিৰৰ ভিতৰত অন্যতম ৰামেশ্বৰম মন্দিৰ।

তথ্য সংগ্ৰহ

বাহ্যিক সংযোগ

শ্ৰেণী:দলং
শ্ৰেণী:ভাস্কৰ্য
শ্ৰেণী:পোখালি
আৰৱ সাগৰ

আৰৱ সাগৰ উত্তৰ ভাৰত মহাসাগৰৰ অংশবিশেষ। ইয়াৰ উত্তৰে পাকিস্তান আৰু ইৰাণ, পশ্চিমে ছুমালিয়াৰ উত্তৰ-পূব অংশ আৰু আৰৱ উপদ্বীপ আৰু পূবে ভাৰত অৱস্থিত। ঐতিহাসিকভাৱে এই সাগৰৰ কেইবাটাও নাম প্ৰচলিত আছিল। সিন্ধু সাগৰ, ইৰীথ্ৰীন সাগৰ আৰু পাৰ্ছীয়ান সাগৰ ইয়াৰ পূৰ্বৰ নাম। ইয়াৰ মুঠ আয়তন ৩৮,৬২,০০০ বৰ্গ কিমি আৰু সৰ্বনিম্ন গভীৰতা ৪,৬৫২ মিটাৰ। এডেন উপসাগৰ ইয়াৰ দক্ষিণ-পশ্চিম দিশত অৱস্থিত। বাব-ইল-মানদেবে আৰৱ সাগৰ আৰু লোহিত সাগৰক সংযোগ কৰিছে। ওমান উপসাগৰ ইয়াৰ উত্তৰ পশ্চিম দিশতঅৱস্থিত আৰু ই এৰাব সাগৰ আৰু পাৰ্ছীয়ান উপসাগৰক সংযোগ কৰিছে।

খ্ৰীষ্টপূৰ্ব দুই হাজাৰৰ পৰা তিনি হাজাৰ বছৰ আগৰ পৰায়ে আৰৱ সাগৰ অতি গুৰুত্বপূৰ্ণ সামুদ্ৰিক বাণিজ্যৰ পথ আছিল। ইয়াৰ পাৰত অৱস্থিত উল্লেখযোগ্য বন্দৰসমূহ হ’ল: মুম্বাইৰ জৱাহৰলাল নেহৰু বন্দৰ, কাণ্ডলা বন্দৰ, গোৱাৰ মৰ্মগাঁও, পাকিস্তানৰ কৰাচী আৰু গৱাদাৰ বন্দৰ আৰু ওমানৰ চালালাহ বন্দৰ। আৰৱ সাগৰৰ বৃহত্তম দ্বীপসমূহ হ’ল: য়েমেনৰ ছ'ক'ট্ৰা, ওমানৰ মাশীৰাহ, পাকিস্তানৰ অষ্টলা দ্বীপ আৰু ভাৰতৰ এন্ডৰত।

বৰ্ণনা

আৰৱ সাগৰৰ আয়তন ৩৮,৬২,০০০ বৰ্গ কিলোমিটাৰ। ইয়াৰ সৰ্বোচ্চ প্ৰস্থ প্ৰায় ২,৪০০ কিলোমিটাৰ আৰু ইয়াৰ সৰ্বনিম্ন গভীৰতা ৪,৬০০ মিটাৰ। সিন্ধু নদ আৰৱ সাগৰলৈ প্ৰবাহিত সৰ্ববৃহৎ নদী।

আৰৱ সাগৰৰ দুটা গুৰুত্বপূৰ্ণ শাখা আছে। প্ৰথমটো হ’ল এডেন উপসাগৰ দক্ষিণ-পশ্চিমে বাব-আল-মান্দিবকে লোহিত সাগৰৰ লগত সংযোগ কৰিছে। দ্বিতীয়টো ওমান উপসাগৰ যি উত্তৰ-পূবে পাৰস্য বা পাৰ্ছীয়ান উপসাগৰক আৰৱ সাগৰৰ লগত সংযোগ কৰিছে।

ছুমালিয়া, জিবুতি, য়েমেন, ওমান, ইৰাণ, পাকিস্তান, ভাৰত আৰু মালদ্বীপৰ লগত আৰৱ সাগৰৰ সংযোগ আছে। কেইখনমান বৃহৎ চহৰ যেনে কৰাচী, পানিশী, ওৰমাৰা, এডেন, মাছকট, মুম্বাই, কেটি, সালালাহ আৰু দুকুম আৰৱ সাগৰৰ তীৰত অৱস্থিত।

অতীজৰে পৰা কেইবা শতিকা ধৰি আৰৱ বণিকসকলে বিভিন্ন মহাদেশত ব্যৱসায় বাণিজ্য কৰাৰ বাবে আৰৱ সাগৰক বাণিজ্য পথ হিচাপে ব্যৱহাৰ কৰি আহিছে। খ্ৰীষ্টপূৰ্ব দ্বিতীয় সহস্ৰাব্দ নৌযাত্ৰাৰ সহস্ৰাব্দ বোলা হয়। আৰৱ সাগৰৰ ক্ৰমবৰ্ধমান নৌযাত্ৰাৰ সূচনা ফলতেই এই অঞ্চল অতীতত অতি সমৃদ্ধিশীল অঞ্চলত পৰিগণিত হৈছিল।

অতি প্ৰাচীন সভ্যতাসমূহ এই আৰৱ সাগৰৰ তীৰৰ আশে পাশে গঢ় লৈ উঠিছিল। এই সভ্যতা সমূহত পণ্যদ্ৰৱ্য আৰু মালবস্তু পৰিবহণৰ বাবে আৰৱ সাগৰৰ পাৰত কেইবাটাও সৰু সৰু বন্দৰ তৈয়াৰ কৰি লৈছিল। ইয়াৰ ভিতৰত মিছৰীয় সভ্যতা, আলেক্সজেন্দ্ৰীয়া সভ্যতা আৰু সিন্ধু সভ্যতা অন্যতম। বৰ্তমানেও আৰৱ সাগৰ সমগ্ৰ পৃথিৱীৰ বাবে এটি গুৰুত্বপূৰ্ণ বাণিজ্য পথ হিচাপে পৰিচিত।

তথ্য উৎস

শ্ৰেণী:সাগৰ
মই আৰু নেফা

মই আৰু নেফা হৈছে অসমৰ এগৰাকী শিক্ষাবিদ ইন্দিৰা মিৰিৰ আত্মজীৱনী। ২০০৩ চনত পোনপ্ৰথমবাৰৰ বাবে প্ৰকাশিত হোৱা এই আত্মজীৱনীখন ২০২২ চনত প্ৰকাশন গোষ্ঠী অসম বুক ট্ৰাষ্টে নতুন ৰূপত প্ৰকাশ কৰে। আত্মজীৱনীখনত ইন্দিৰা মিৰিৰ জীৱন, শৈশৱ, শিক্ষাৰ পৰা আৰম্ভ কৰি কুৰি শতিকাৰ '৫০-'৬০ ৰ দশকত অবিভক্ত অৰুণাচল প্ৰদেশত স্থাপন কৰা শিক্ষাকেন্দ্ৰ আৰু তেখেতৰ নেতৃত্বত সেই দুৰ্গম অঞ্চলত আৰম্ভ হোৱা পৰ্যায়ক্ৰমিক শিক্ষা বিস্তাৰৰ বিস্তৃত বিৱৰণ সন্নিৱিষ্ট হৈছে।

লেখকৰ পৰিচয়

ইন্দিৰা মিৰি আছিল অসমৰ এগৰাকী শিক্ষাবিদ, বিদূষী মহিলা, এ'ডিনবৰা বিশ্ববিদ্যালয়ত শিক্ষা লভা। তেখেতে কৰ্মজীৱনৰ আৰম্ভণিতে মেৰীয়া মণ্টেছৰীৰ পৰা প্ৰত্যক্ষভাৱে দীক্ষা পাইছিল। সৰুকালত তেখেতৰ নাম মেৰেং আছিল বুলি অনুৰাধা শৰ্মা পূজাৰীয়ে তেখেতৰ মেৰেং উপন্যাসত লিখিছে। মেৰেং ইন্দিৰা মিৰিৰ জীৱনভিত্তিক উপন্যাস। শিক্ষাক্ষেত্ৰলৈ আগবঢ়োৱা উল্লেখযোগ্য অৱদানৰ বাবে ভাৰত চৰকাৰে ১৯৭৭ চনত ইন্দিৰা মিৰিক পদ্মশ্ৰী বঁটা প্ৰদান কৰে। ১৯৮৮ চনত ডিব্ৰুগড় বিশ্ববিদ্যালয়ে মিৰিক সন্মানীয় ডি লিট উপাধি প্ৰদান কৰিছিল ৷

আলোচিত বিষয়

আত্মজীৱনীখনত ভাৰতৰ স্বৰাজোত্তৰ শিক্ষা ব্যৱস্থা, পাহাৰ-ভৈয়ামৰ মানুহৰ সম্পৰ্ক, সাংস্কৃতিক বৈচিত্ৰ্যক তুলি ধৰা হৈছে৷ নেফা (North East Frontier Agency, এতিয়াৰ অৰুণাচল প্ৰদেশ)ৰ শিক্ষা বিভাগৰ মুৰব্বী হিচাপে ইন্দিৰা মিৰিয়ে ১৯৪৭ চনত শদিয়ালৈ যাত্ৰা কৰিছিল৷ ডাঙৰটি সন্তানক লগত ৰাখি সৰু সন্তানকেইটাক আত্মীয়ৰ হাতত গতাই নেফাৰ দুৰ্গম পাহাৰীয়া ঠাইত স্কুল স্থাপনৰ নেতৃত্ব দিছিল৷ তেতিয়া নেফা আছিল বন-জংঘলৰে আগুৰা৷ ইন্দিৰা মিৰিয়ে হাতীৰ পিঠিত উঠি, ঘোঁৰাৰ পিঠিত নেফাত শিক্ষাৰ বিস্তাৰৰ হকে কাম কৰিছিল৷ ১৯৫৭ চনত ইন্দিৰা মিৰিয়ে নেফাৰ চাকৰি ত্যাগ কৰি যোৰহাট স্নাতকোত্তৰ শিক্ষক প্ৰশিক্ষণ মহাবিদ্যালয়ত অধ্যক্ষ হিচাপে যোগদান কৰে৷ ১৯৬৮ চনত চৰকাৰী চাকৰি জীৱনৰ পৰা তেখেতে অৱসৰ লয়৷

গ্ৰন্থখনত থকা অধ্যায়কেইটা হ'ল-
জন্মলগ্নৰ পৰা বিবাহ লগ্নলৈকে
কাজিৰঙা 'সপোন নে দিঠক'
আহমেদাবাদৰ মণ্টেশ্বৰী আৰু বিলাতৰ এডিনবৰা ইউনিভাৰ্চিটিৰ শিক্ষাৰ বিৱৰণ
মই আৰু নেফা
নেফাৰ বিচিত্ৰ অভিজ্ঞতা
নেফা এৰি অহাৰ পিছত

তথ্যসূত্ৰ

শ্ৰেণী: অসমীয়া গ্ৰন্থ
শ্ৰেণী:আত্মজীৱনী
আন্দামান সাগৰ

আন্দামান সাগৰ (ঐতিহাসিকভাৱে বাৰ্মা সাগৰ বুলিও জনা যায়) হৈছে উত্তৰ-পূব ভাৰত মহাসাগৰৰ এটা প্ৰান্তীয় সাগৰ। ইয়াৰ সীমা মাৰ্টাবান উপসাগৰৰ কাষেৰে ম্যানমাৰ আৰু থাইলেণ্ডৰ উপকূলৰ সৈতে আৰু মালয় উপদ্বীপ; পশ্চিম দিশত আন্দামান আৰু নিকোবৰ দ্বীপপুঞ্জ; দক্ষিণ দিশ ব্ৰেউ দ্বীপত আৰু দক্ষিণ-পূব দিশত মালাকা প্ৰণালী অৱস্থিত।

পৰম্পৰাগতভাৱে এই সাগৰক মীনপালন আৰু উপকূলীয় দেশসমূহৰ মাজত সামগ্ৰী পৰিবহণৰ বাবে ব্যৱহাৰ কৰা হৈছে। বিভিন্ন ধৰণৰ মাছ, কচ্ছপ, প্ৰবাল প্ৰাচীৰকে ধৰি চহকী সাগৰীয় জীৱৰ বাবে এই সাগৰ পৰিচিত। ইয়াৰ উপৰিও ইয়াত ভাৰতৰ অংশ আন্দামান দ্বীপ আৰু থাইলেণ্ডৰ অংশ ফি ফি দ্বীপ আৰু ফুকেট আদি কেইবাটাও দ্বীপ আছে।

২০০৪ চনত ভাৰত মহাসাগৰৰ ভূমিকম্প আৰু ছুনামীৰ ফলত মীন আৰু পৰ্যটনৰ আন্তঃগাঁথনি যথেষ্ট ক্ষতিগ্ৰস্ত হৈছিল।

আন্দামান সাগৰত বছৰটোৰ ভিতৰতে উষ্ণ পানীৰ সৈতে গ্ৰীষ্মমণ্ডলীয় জলবায়ু থাকে, যাৰ বাবে ই সাঁতোৰ, স্ন’ৰ্কেলিং, স্কুবা ডাইভিঙৰ দৰে পানীৰ কাম-কাজ উপভোগ কৰা পৰ্যটকৰ বাবে এক জনপ্ৰিয় গন্তব্যস্থান।

তথ্য সংগ্ৰহ

শ্ৰেণী:সাগৰ
হেমপ্ৰভা দাস

হেমপ্ৰভা দাস (১৮৮৬-১৯৪৫) অসমৰ এগৰাকী লেখিকা।

উদ্ধৃতি

জ্ঞান-মালা
কিন্তু কাৰোৰ দিন সমানে নেযায়;প্ৰবল প্ৰতাপী চন্দ্ৰ সূৰ্য্যৰো উদয় অস্ত আছে।
মূৰ্খ মানুহে পৰিশ্ৰম কৰাক লাজৰ কথা বুলি ভাবে।
সংসাৰৰ ধন সম্পদ একোৱেই অসুখীয়া মানুহৰ মনত সন্তোষ লগাব নোৱাৰে। মানুহৰ মনৰ ভিতৰতহে সন্তোষ থাকে।"সুখ" "সুখ" বুলি যি জনে সুখ বিচাৰি ফুৰে তেওঁৰ কাৰণে সুখ নহয়।যি জনে নিজৰ সুখ দুখলৈ নেচাই জীৱনৰ কৰ্তব্য কামবিলাক কৰি যায় সুখ তেওঁৰ কাৰণেহে।
তুমি যি ব্যৱহাৰ আনৰ পৰা পাবলৈ ভাল নোপোৱা তেনে ব্যৱহাৰ আনৰ লগত কৰা তোমাৰ উচিত নহয়।পশুপক্ষী বিলাকে কথাৰে ফুটাই মনৰ ভাব প্ৰকাশ কৰিব নোৱাৰে হয় কিন্তু আমাৰ দৰে সিহঁতেও সুখ দুখ বুজিব পাৰে।নেদেখানে মৰম কৰি হাত বুলালে আনন্দত সিহঁতৰ চকু কেনে উজ্জ্বল হৈ উঠে,দবিয়ালে মনৰ দুখত সিহঁতে কেনে কোচ্ মোচ্ খাই যায়?আমি বলী বুলি অত্যাচাৰ নকৰি সিহঁতক দয়া কৰাহে যুগুত।
শাস্তিলৈ ভয় কৰি সেই দোষ লুকাবলৈ চেষ্টা নকৰিবা।যি জনে সঁচা কথা ক'বলৈ ভয় নকৰে তেওঁহে আচল বীৰ।শাস্তিলৈ ভয় কৰি যিবিলাকে মিছা কথা কয় সৰ্ববগুণী হলেও তেওঁবিলাকে কাপুৰুষ নাম পায়।
ঈশ্বৰ প্ৰেমময়;পাতকী-পুণ্যৱান,ধনী-নিৰ্ধনী সকলোৱে তেওঁৰ সন্তান,কোনো পৰ নহয়।

উৎস

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
শুক্ৰাণু

শুক্ৰাণু ( pl. : শুক্ৰাণু বা শুক্ৰাণু ) হৈছে যৌন প্ৰজননৰ বিষমধৰ্মী ৰূপত থকা পুৰুষ প্ৰজনন কোষ বা গেমেট (যি ৰূপত এটা ডাঙৰ, স্ত্ৰী প্ৰজনন কোষ আৰু এটা সৰু, পুং প্ৰজনন কোষ থাকে)। জীৱ-জন্তুৱে নেজযুক্ত গতিশীল শুক্ৰাণু উৎপন্ন কৰে। আনহাতে কিছুমান ৰঙা শেলাই আৰু ভেঁকুৰে অচল শুক্ৰাণু কোষ উৎপন্ন কৰে। ফুল ফুলা উদ্ভিদত পৰাগ ৰেণু ৰ ভিতৰত অগতিশীল শুক্ৰাণু থাকে, আনহাতে কিছুমান ফাৰ্ণ আৰু কিছুমান জিমনোস্পাৰ্মত গতিশীল শুক্ৰাণু থাকে।

শুক্ৰাণু কোষৰ সৃষ্টি হয় শুক্ৰাণুজন্ম নামেৰে জনাজাত প্ৰক্ৰিয়াৰ সময়ত, যিটো এম্নিঅ'ট ( সৰীসৃপ আৰু স্তন্যপায়ী )ত অণ্ডকোষৰ বৰ্ধিত নলীত সংঘটিত হয়। এই প্ৰক্ৰিয়াত কেইবাটাও ক্ৰমাগত শুক্ৰাণু কোষৰ পূৰ্বসূৰী উৎপাদন জড়িত হৈ থাকে, শুক্ৰাণু গ'নিয়াৰ পৰা আৰম্ভ কৰি, যিবোৰ শুক্ৰাণুচাইটলৈ পৃথক হয়। তাৰ পিছত শুক্ৰাণুচাইটবোৰে মেইঅ'ছিছৰ সন্মুখীন হয়, যাৰ ফলত ইহঁতৰ ক্ৰম'জমৰ সংখ্যা আধালৈ হ্ৰাস পায়, যিয়ে শুক্ৰাণুৰ সৃষ্টি কৰে। তাৰ পিছত শুক্ৰাণুবোৰ পৰিপক্ব হয় আৰু প্ৰাণীত ঠেং বা ফ্লেজেলাম গঠন কৰে, যাৰ ফলত পৰিপক্ব, গতিশীল শুক্ৰাণু কোষৰ জন্ম হয়। এই গোটেই প্ৰক্ৰিয়াটো অহৰহ ঘটে আৰু আৰম্ভণিৰ পৰা শেষলৈকে প্ৰায় ৩ মাহ সময় লাগে।

শুক্ৰাণু কোষ বিভাজিত হ'ব নোৱাৰে আৰু ইয়াৰ আয়ুস সীমিত, কিন্তু নিষেচনৰ সময়ত ডিম্ব কোষৰ সৈতে সংযোজনৰ পিছত এটা নতুন জীৱৰ বিকাশ আৰম্ভ হয়, যিটো টটিপটেণ্ট জাইগ'ট হিচাপে আৰম্ভ হয়। মানুহৰ শুক্ৰাণু কোষটো হেপ্লয়ড, যাতে ইয়াৰ ২৩টা ক্ৰম’জমে ডিম্বৰ ২৩টা ক্ৰম’জমৰ লগত মিলি ৪৬টা যোৰযুক্ত ক্ৰম’জমৰ সৈতে এটা ডাইপ্লয়ড কোষ গঠন কৰিব পাৰে। স্তন্যপায়ী প্ৰাণীৰ শুক্ৰাণু এপিডিডাইমিছত জমা হয় আৰু এই বীৰ্য লিংগৰনলীৰ মাজেৰে মুক্ত হয়।

শুক্ৰাণু শব্দটো গ্ৰীক শব্দ σπέρμα, শুক্ৰাণু, যাৰ অৰ্থ "বীজ"ৰ পৰা উদ্ভৱ হৈছে।

সাধাৰণতে মানি লোৱা হয় যে সমবিবাহ হৈছে শুক্ৰাণু আৰু কণীৰ পূৰ্বপুৰুষ। যিহেতু সমবিবাহৰ পৰা শুক্ৰাণু আৰু ডিম্বৰ বিৱৰ্তনৰ কোনো জীৱাশ্মৰ তথ্য নাই, সেয়েহে শুক্ৰাণুৰ বিৱৰ্তন বুজিবলৈ গাণিতিক আৰ্হিৰ ওপৰত প্ৰবল গুৰুত্ব দিয়া হৈছে।

এটা ব্যাপক অনুমানত কোৱা হৈছে যে শুক্ৰাণুৰ বিকাশ দ্ৰুতগতিত হৈছিল, কিন্তু শুক্ৰাণুৰ বিকাশ দ্ৰুত হাৰত বা অন্যান্য পুৰুষ বৈশিষ্ট্যৰ আগতে হোৱা বুলি কোনো প্ৰত্যক্ষ প্ৰমাণ পোৱা নাই।

তথ্যসূত্ৰ

শ্ৰেণী:পুৰুষ প্ৰজনন তন্ত্ৰ
শ্ৰেণী:মানৱ বিজ্ঞান
শ্ৰেণী:শৰীৰতত্ব
ব্যক্তিত্ব মনোবিজ্ঞান

ব্যক্তিত্ব মনোবিজ্ঞান হৈছে মনোবিজ্ঞানৰ এটা শাখা যিয়ে ব্যক্তিত্ব আৰু ব্যক্তিৰ মাজত ইয়াৰ তাৰতম্য পৰীক্ষা কৰে। ইয়াৰ লক্ষ্য হৈছে মানসিক শক্তিৰ বাবে মানুহ কেনেকৈ ব্যক্তিগতভাৱে বেলেগ বেলেগ হয় তাক দেখুৱাব পৰা।

ইয়াৰ গুৰুত্ব দিয়া ক্ষেত্ৰসমূহৰ ভিতৰত আছে:
ব্যক্তি আৰু তেওঁলোকৰ প্ৰধান মানসিক প্ৰক্ৰিয়াসমূহৰ এক সুসংহত ছবি নিৰ্মাণ কৰা
ব্যক্তিগত মানসিক পাৰ্থক্যৰ অনুসন্ধান
মানৱ প্ৰকৃতি আৰু ব্যক্তিৰ মাজত মানসিক সাদৃশ্যৰ অনুসন্ধান

ব্যক্তিত্ব হৈছে এজন ব্যক্তিৰ হাতত থকা বৈশিষ্ট্যৰ এক গতিশীল আৰু সংগঠিত সমষ্টি যিয়ে তেওঁলোকৰ পৰিৱেশ, জ্ঞান, আৱেগ, প্ৰেৰণা, আৰু আচৰণক বিভিন্ন পৰিস্থিতিত অনন্যভাৱে প্ৰভাৱিত কৰে। ব্যক্তিত্ব শব্দটোৰ উৎপত্তি লেটিন personaৰ পৰা হৈছে, যাৰ অৰ্থ হৈছে "মাস্ক"।

দাৰ্শনিক ধাৰণা

ঐতিহাসিক আৰু আধুনিক ব্যক্তিত্ব তত্ত্ববিদসকলে ধাৰণা কৰা বহুতো দৃষ্টিভংগী তেওঁলোকে ধৰি ৰখা মৌলিক দাৰ্শনিক ধাৰণাসমূহৰ পৰাই উদ্ভৱ হৈছে। ব্যক্তিত্বৰ অধ্যয়ন কোনো বিশুদ্ধ অভিজ্ঞতাভিত্তিক শাখা নহয়, কিয়নো ইয়াৰ বাবে সাধাৰণ সিদ্ধান্ত ল’বলৈ শিল্প, বিজ্ঞান আৰু দৰ্শনৰ উপাদানৰ প্ৰয়োজন হয়। তলত উল্লেখ কৰা পাঁচটা শ্ৰেণীত তত্ত্ববিদসকলৰ মতানৈক্যৰ কিছুমান মৌলিক দাৰ্শনিক ধাৰণা আছে:

স্বাধীনতা বনাম নিৰ্ধাৰিতবাদ : এইটো মানুহৰ নিজৰ আচৰণৰ ওপৰত নিয়ন্ত্ৰণ আছে নে নাই আৰু ইয়াৰ আঁৰৰ উদ্দেশ্য বুজি পাইছে নে নাই, নে তেওঁলোকৰ আচৰণ তেওঁলোকৰ নিয়ন্ত্ৰণৰ বাহিৰৰ শক্তিৰ দ্বাৰা কাৰণগতভাৱে নিৰ্ধাৰিত হয় নেকি সেই বিষয়ে। আচৰণক বিভিন্ন তত্ত্বৰ দ্বাৰা অচেতন, পৰিৱেশগত বা জৈৱিক বুলি শ্ৰেণীভুক্ত কৰা হয়।

আশাবাদী বনাম নিৰাশাবাদী – মানুহ নিজৰ ব্যক্তিত্বৰ পৰিৱৰ্তনত অবিচ্ছেদ্য অংগ হয় নে নহয় সেই সম্পৰ্কে ব্যক্তিত্ব তত্ত্বৰ মাজত পাৰ্থক্য আছে। যিবোৰ তত্ত্বই শিক্ষণৰ ওপৰত যথেষ্ট গুৰুত্ব দিয়ে, সেইবোৰ তত্ত্ব প্ৰায়ে নিদিয়া তত্ত্ববোৰতকৈ অধিক আশাবাদী।

তথ্যসূত্ৰ

শ্ৰেণী:মনোবিজ্ঞান
প্ৰদ্যুৎ কুমাৰ ডেকা

প্ৰদ্যুৎ কুমাৰ ডেকা ( ; জন্ম: ১৮ এপ্ৰিল ১৯৭৮) এজন অসমৰ চলচ্চিত্ৰ পৰিচালক, চিত্ৰনাট্যকাৰ আৰু লেখক। তেওঁৰ ছবিসমূহৰ ভিতৰত আছে ধুনীয়া তিৰোতাবোৰ (২০০৯), সমীৰণ বৰুৱা আহি আছে (২০১২), সুৰ্য্যাস্ত (২০১৩), বৰশী (২০১৪)। গুৱাহাটীৰ আমবাৰী পুৰাতাত্বিক ক্ষেত্ৰৰ আধাৰত নিৰ্মিত ‘এনথ্ৰপলজিকেল আমবাৰী' ছিৰিজৰ জৰিয়তে তেওঁ ২০১৬-১৭ চনলৈ ক্ৰমান্বয়ে ইংৰাজী কল্পকাহিনী লিখাৰ ফালে ধাবিত হয়।

কৰ্মজীৱন

তেওঁৰ প্ৰথম পৰিচালনা আৰু চিত্ৰনাট্য ৰচনা কৰা ছবিখন হ'ল ধুনীয়া তিৰোতাবোৰ। এগৰাকী সন্ধানহীন শিল্পীৰ পটভূমিত নিৰ্মাণ কৰা এই ছবিখন মুক্তি পাইছিল ২০০৯ চনত। তেওঁৰ পৰৱৰ্তী ছবি ৰাজনৈতিক বিষয়ৰ ওপৰত আধাৰিত সমীৰণ বৰুৱা আহি আছে (২০১২)। তেওঁৰ অন্যান্য ছবিবোৰৰ ভিতৰত আছে- শিশুৰ প্ৰতি অৱহেলাক বিষয়বস্তু কৰি ৰচনা কাহিনীৰে নিৰ্মাণ কৰা ‘সূৰ্যাস্ত’, চাছপেন্সধৰ্মী নাটকীয় ছবি ‘বৰশী’ আৰু ৰবীন্দ্ৰনাথ ঠাকুৰৰ কাহিনীৰ আধাৰত নিৰ্মাণ কৰা টেলিফিল্ম ‘দৃষ্টি’। সূৰ্যাস্তই ফিল্মফেয়াৰ ২০১৩ (পূব)-ত শ্ৰেষ্ঠ অভিনেতা আৰু শ্ৰেষ্ঠ অভিনেত্ৰী শিতানত মনোনয়ন লাভ কৰে।

তিনিটা পৃথক পৃথক গল্প আৰু তিনিজন ভিন্ন পৰিচালকে একত্ৰে নিৰ্মাণ কৰা ছবি যি গল্পৰ শেষ নাইৰ এটা খণ্ড প্ৰদ্যুৎ কুমাৰ ডেকাই পৰিচালনা কৰিছিল। ছবিখনৰ কাম ২০১৯ চনত শেষ হয়।

তথ্য উৎস

শ্ৰেণী:অসমীয়া ভাষাৰ চলচ্চিত্ৰ পৰিচালক